
ROMÂNIA

JUDEŢUL SATU MARE
MUNICIPIUL SATU MARE
  Nr. 61046/26.10.2026
Primarul Municipiului Satu Mare, Kereskényi Gábor,
În temeiul prevederilor art. 136 alin. (1) din O.U.G. nr. 57/20019 privind Codul Administrativ, cu modificările și completările ulterioare, îmi exprim inițiativa de promovare a proiectului de hotărâre cu următorul obiect: aprobarea organigramei și a statului de funcții ale Serviciului Public Administrația Domeniului Public Satu Mare, proiect în susținerea căruia formulez următorul:

REFERAT DE APROBARE
Serviciul Public Administrația Domeniului Public Satu Mare este un serviciu public înființat în baza Hotărârii Consiliului Local Satu Mare  nr.182/29.09.2005, care își desfășoară activitatea sub autoritatea/coordonarea Consiliului Local Satu Mare având ca obiect de activitate administrarea bunurilor aparținând domeniului public al municipiului Satu Mare și funcționează la data prezentei potrivit structurii organizatorice aprobate de dumneavoastră prin Hotărârea Consiliului Local Satu Mare  78/08.04.2026 cu un număr de 85 posturi. 
Având în vedere necesitatea optimizării structurii organizatorice și a asigurării resurselor umane necesare pentru desfășurarea în condiții de eficiență a activităților de interes local la nivelul Municipiului Satu Mare, supun dezbaterii și aprobării Consiliului Local proiectul de hotărâre privind modificarea Organigramei și Statului de funcții ale Serviciului Public „Administrația Domeniului Public Satu Mare” (ADPSM).

Această modificare este fundamentată de două considerente esențiale de natură administrativă și operațională:
1. Asigurarea personalului pentru exploatarea unui nou obiectiv de investiții (Parcarea etajată de pe strada Mihail Kogălniceanu):
Prin adresa nr. 10333/22.09.2026, Administrația Domeniului Public Satu Mare a solicitat suplimentarea schemei de personal cu 2 (două) posturi de execuție, în vederea asigurării activităților de administrare, supraveghere, operare a sistemului de acces/plată și mentenanță curentă a parcării etajate ce urmează a fi preluată în administrare de la Primăria Municipiului Satu Mare. Clădirea este configurată pe șase niveluri și va pune la dispoziție 158 de locuri de parcare, inclusiv locuri dedicate persoanelor cu dizabilități și stații de încărcare pentru vehiculele electrice. 

Analizând argumentele prezentate privind fluxul continuu de activitate, prin adresa nr. 56430/01.10.2026, am emis avizul favorabil pentru înființarea a 2 posturi vacante de execuție (referent), măsură imperativă pentru deservirea optimă a acestui obiectiv public.
2. Modificarea statului de funcții ca urmare a promovării personalului contractual:
În cursul lunii octombrie 2026, cu respectarea prevederilor H.G. nr. 1336/2022, la nivelul ADPSM s-a organizat examenul pentru promovarea în grad profesional superior a personalului contractual. Conform Raportului final al concursului nr. 11177/10.10.2026, un număr de 3 salariați din cadrul Serviciului Administrare Parcări au promovat acest examen, fiind necesară modificarea corespunzătoare a pozițiilor din statul de funcții prin transformarea posturilor în gradul profesional imediat superior în care au promovat.

Prin cumularea celor două măsuri (înființarea a 2 posturi noi și modificarea celor 3 posturi ca urmare a promovării), numărul total al posturilor aprobate pentru Administrația Domeniului Public Satu Mare se modifică de la 85 de posturi (din care 6 de conducere) la 87 de posturi aprobate (din care 6 de conducere).
Față de cele prezentate, în conformitate cu atribuțiile prevăzute la art. 129 alin. (2) lit. a) și alin. (3) lit. c) din O.U.G. nr. 57/2019 privind Codul administrativ, propun spre analiză și adoptare Consiliului Local Satu Mare proiectul de hotărâre în forma prezentată.

INIȚIATOR PRIMAR
Primar,
Kereskényi Gábor
1
2
Th.red./U.R.C.


